钦定古今图书集成/历象汇编/岁功典/第013卷 > 《念奴娇》〈春情〉媛李清照
## 钦定古今图书集成/历象汇编/岁功典/第013卷 > 《念奴娇》〈春情〉媛李清照

萧条庭院，又斜风细雨，重门须闭。宠柳娇花寒食近，
种种恼人天气。险韵诗成，扶头酒醒，别是闲滋味。征
鸿过尽，万千心事难寄。　楼上几日春寒，帘垂四面，
玉阑干慵倚。被冷香销新梦觉，不许愁人不起。清露
晨流，新桐初引，多少游春意。日高烟敛，更看今日晴
未。